Cuneiform Tablet BIN 4 114 (NBC 1906)
Cuneiform tablet, dated to the Old Assyrian Period (ca. 1950-1850 BC).
Genre: #N/A
Transliteration:
šu-a-nu-um ra-bi-ṣú-um ša a-šùr-i-mì-tí DUMU šu-nu-nu iṣ-ba-at-ni-a-tí-ma um-ma šu-a-nu-um-ma a-na bu-za-zu-ma ṭup-pá-am ša a-lim{ki} a-šùr-i-mì-tí a-ša-sú-ḫi-kà il₅-qé-am i-na ṭup-pí-im ša a-lim{ki} ta-na-sà-aḫ-ma i-na a-lim{ki} a-ta ú a-šùr-i-mì-tí ta-ta-wu-a iš-al-kà-ma ṭup-pu-ú-šu ḫa-ru-mu ba-a-am ú-ma-ma a ma-lá ṭup-pí-im ša a-lim{ki} a-na a-lim{ki} ṣí-a-ma a-na be-el <big_gap> a-wa-tí-kà a-wa-tám dí-in lá tù-na-ḫa-ni KÙ.BABBAR ma-dam tù-ša-ag-mì-ra-ni bu-za-zu šu-a-nàm ra-bi-ṣa-am e-pu-ul um-ma bu-za-zu-ma uš-kà-i-in a-na ṭup-pì-im ša a-lim{ki} ù ra-bi-ṣí-im ša be-li-a tí-ma-li-ma ta-áš-e-li-ma ú a-pu-ul-kà a-šùr-i-mì-tí be-el a-wa-tí-a a-na-kam wa-ša-ab 10 ma-na KÙ.BABBAR a-na šu-IŠTAR qá-ta-tí-šu na-al-pu-ta-ku ú KÙ.BABBAR šál-tám ḫa-bu-lam ú a-na ša-sú-ḫi-i-a i-ṣa-áb-ta-kà dan-nu-tám ú e-mu-qí lá a-pu-ul-kà a-šùr-i-mì-tí be-el a-wa-tí-a i-na 3 a-wa-tim li-iz-ku-ra-ma li-bi na-dí-tí-šu kà-ru-um <big_gap> ṣa-ḫe-er GAL lu-pá-tí-ma ṭup-pì-ni lu-lá-pí-it-ma <big_gap> lá-li-ik-ma a-lu-um ú be-lí dí-ni li-dí-in lá tù-na-ḫa-ni ú KÙ.BABBAR ma-dam lá tù-ša-ag-ma-ra-ni a-na a-wa-tim a-ni-a-tim kà-ru-um kà-ni-iš i-dí-ni-a-tí-ma IGI GÍR ša a-šùr ší-bu-tí-ni ni-dí-in IGI e-na-nim DUMU DINGIR-ba-ni IGI zu-zu-a DUMU ì-lí-e-mu-qí